หุ้นสหรัฐฯปิดบวกเล็กน้อย
หุ้นสหรัฐปิดในแดนบวก ขณะที่ราคาน้ำมันขยับขึ้นเช่นกันจากข้อมูลทางเศรษฐกิจอันสดใสของชาติมหาอำนาจตะวันตก
30 ต.ค. 2565

หุ้นสหรัฐปิดในแดนบวก ขณะที่ราคาน้ำมันขยับขึ้นเช่นกันจากข้อมูลทางเศรษฐกิจอันสดใสของชาติมหาอำนาจตะวันตก
ข้อมูลทางเศรษฐกิจอันสดใสของชาติมหาอำนาจตะวันตกช่วยผลักให้ตลาดหุ้นสหรัฐฯวานนี้(15พ.ย.) ปิดในแดนบวกท่ามกลางการซื้อขายที่ผันผวนภายใต้การนำของหุ้นกลุ่มเทคโนโลยี อย่างไรก็ตามความร้อนแรงของวอลล์สตรีทก็ยังถูกฉุดรั้งไว้โดยความกังวลต่อวิกฤตหนี้ยุโรปที่อาจลุกลามสู่ชาติหัวแถวอื่นๆตามหลังอิตาลี       ดัชนีหุ้นดาวโจนส์ เพิ่มขึ้น 17.41 จุด (0.14 เปอร์เซ็นต์) ปิดที่ 12,096.39 แนสแดค เพิ่มขึ้น 28.98 จุด (1.09 เปอร์เซ็นต์) ปิดที่ 2,686.20 เอสแอนด์พี เพิ่มขึ้น 6.02 จุด (0.48 เปอร์เซ็นต์) ปิดที่ 1,257.80 
ขณะที่ราคาน้ำมันขยับขึ้นต่อเนื่องจากข้อมูลทางเศรษฐกิจอันสดใสของชาติมหาอำนาจตะวันตก สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม เพิ่มขึ้น 1.23 ดอลลาร์ ปิดที่ 99.37 ดอลลาร์ต่อบาร์เรล สูงสุดนับตั้งแต่วันที่ 26 กรกฎาคม ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 50 เซนตฺ์ ปิดที่ 112.39 ดอลลาร์ต่อบาร์เรล